O~art centrum Skalica

DUŠAN VLK & DAVID SAN - SWEET SOLITUDE TOUR
2026-03-07 20:00 - 2026-03-08 02:00 (Europe/Bratislava) | O~art centrum, Potočná 250/18, Skalica, 90901, Slovakia (Slovak Republic)
Východoslovenský umelec Dušan Vlk (vlastným menom Denis) vyráža so svojím hudobným bratom a producentom Davidom na svoje zatiaľ najosobnejšie a zároveň prvé veľké sólo turné. Čerstvý projekt EAST SIDE SOLITUDE zaznie prvýkrát naprieč mestami po celom Československu. Vynechané však nebudú ani staršie balady o živote mierne alternatívnych umelcov v post-komunistickej strednej Európe z albumu Duša Undergroundu, či projektov Babie leto v podzemí, Korporát a iných, kratších vydaní. Dušan Vlk je rapper, ktorý sa radí do vlny „punk/emo-rapových“ umelcov, ktorí v posledných rokoch začali vykukovať spod útrob československého undergroundu. Často v skladbách používaným pseudonymom Prešovské knieža Dušan naráža na svoj východoslovenský pôvod, používa ponuré, melancholické a temné inštrumentály, ktoré zväčša produkuje jeho najlepší kamarát David a nebojí sa v skladbách otvárať hlbšie, osobné, ale aj spoločenské témy. Žánrovo si chlapci v čiernom mantinely nekladú, no zvuk prechádza filtrom LO-FI estetiky, bez ohľadu na jeho tempo, alebo bežné sub-žánrové zaradenie.Na turné je možné zakúpiť si aj merch z Dušanovej rodinnej dielne PINKWATERGUN (PWG), ktorý bol vyrobený výhradne pre turné SWEET SOLITUDE.

Sobota 7. marca 2026 od 20:00 hod.
Predpredaj – prvá vlna: 13€

Japonská kaligrafia a výroba pečiatok s menom - OBSADENÉ
2026-03-20 16:30 - 20:00
Srdečne Vás pozývam na workshop , ktorý sa uskutoční v našich priestoroch O- art centra.
Japonská kaligrafia a výroba pečiatok.
Workshop je zostavený podľa tradičného japonského modelu. Skladá sa z úvodného vysvetlenia témy, ukážok jednotlivých štýlov, spoločného písania a záverečnej samostatnej práce, ktorú si každý účastník odnesie domov.
Program- prvá časť
-oboznámenie sa s kaligrafiou a základnými pomôckami ( štetec, papier, tuš )-ukážky piatich štýlov písma-cvičenie písania znakov-písanie znakov na ryžový papier
Druhá časť
-oboznámenie s materiálmi a pomôckami na výrobu pečiatok-ukážky hotových pečiatok-otlačenie pečiatky do vlastnej kaligrafickej práce
Všetok materiál je zahrnutý v cene workshopu.Trvanie workshopu cca. 3,5 hodiny.

Lektorkou je Petra Vitásková , rodáčka zo Sudomeric , žijúca v Prahe.
https://www.facebook.com/KurzyJaponskeKaligrafie
https://www.instagram.com/petra.vitaskova
Cena workshopu je 40€Platba na miesteRezervácie prijímame do správy (obmedzená kapacita)

GOOD LIFE
2026-03-21 18:00 - 2026-03-22 02:00 | O~art centrum, Potočná 250/18, Skalica, 90901, Slovakia (Slovak Republic)
Zažite veselú tanečnú hudbu a užite si dobrý život.
Nová párty – zatancujete si najmä na vokálny house, nudisco a silné groovy.
Interpreti: WNCHNZ + rezidenti BRONCO BILLY a NEUSANF
Príďte už od 18 hod. aj s deťmi a ukážte im vašu radosť z hudby.
Vstupné: 5 € – len na mieste – deti a mládež do 18 rokov zdarma

ŠIBE Chrobáky v hlave (Sobota 22.03.2026)
2026-03-22 16:00 - 18:00 | O~art centrum, Potočná 250/18, Skalica, 90901, Slovakia (Slovak Republic)
O art centrum , Vás srdečne pozýva na divadelné predstavenie pre deti Chrobáky v hlave -divadlo Šibe.

Nebojte sa . Náš hmyz vás neuhryzne. On len hľadá, šťastie, možno tak, ako aj vy.
Rôzne stvorenia si poletujú po svete. Niekto pracuje za troch, iný leňoší. Niekto sa náhli, iný vyčkáva.
Sú tvory usmiate i smutné, ustráchané i sebavedomé, tiché aj hlučné. Ale ktoré z nich sú naozaj šťastné?
Vydajme sa spolu s cvrčkom na návštevu do hmyzieho sveta, v ktorom stretneme nejednu zaujímavú bytosť. A zápletky, ktoré nás čakajú, ani zďaleka neplatia iba pre svet hmyzu. Možno sa nám podarí nájsť pravdu či šťastie.
A možno zistíme, že sa ukrýva práve v čare našej vlastnej cesty.
Vhodné aj pre entomofobikov – náš hmyz je bezpečný a sympatický.

Vhodné pre deti od 4-10 rokov.

termín: 22.marca 2026 / 16.00
miesto: O art centrum Skalica (Potočná 18, I.poschodie nad Coop Jednota
vstupné: 5€ [predpredaj alebo na mieste]

VIDIEK v O~art centrum Skalica
2026-03-28 19:00 - 23:30 | O~art centrum, Potočná 250/18, Skalica, 90901, Slovakia (Slovak Republic)
Slovenská hudobná legenda VIDIEK so svojím charizmatickým spevákom Jankom Kuricom mieri po 30. rokoch do Skalického O~art centra. V Sobotu 28.3.2026 si ich môžeme užiť v našom novo otvorenom kultúrnom centre.
Skupina VIDEK stála aj pri zrode ,,legendárnej,, ORLOVNE na jej otváracom koncerte/festivale počas Skalického jarmoku v roku 1996.A teraz prijali naše pozvanie otvoriť aj naše nástupnické O~art centrum Skalica, čomu sa veľmi tešíme a veríme, že aj Vy Príďte si ich spolu s nami užiť a objaviť náš nový priestor_Skupina Vidiek vznikla v roku 1987 v obci Rovinka neďaleko Bratislavy. V roku 1988 už z rádií znel jej prvý veľký hit Vidiečan. A nasledovali ďalšie: Nechajte si ju, Tisíc divov, Rudy a Hilda, Anglická, Keď je 7 ráno, Nie je to ľahké, Vianoce 97, Námornícka, Ó maňo, Anjel, Milá, Sedím ležím, Hrajte trúbky alebo Dohodnime sa. Vidiek počas svojej existencie natočil 6 albumov (Nechajte si ju 1989, Vidiek 1993, Štyry 1997, Výber naživo 2000 ocenený Zlatou platňou, Nové časy 2003 a ostatný Vidiek s oblohou, 2015). Skupina Vidiek okrem toho nahrala aj spomienkový album Ventil RG, live CD a DVD Ventil RG – Randal 2007 a spevák Ján Kuric má za sebou aj album, na ktorom spolupracoval s českou speváčkou Věrou Bílou. Vo Vidieku dodnes hrajú členovia úplne pôvodnej zostavy Ján Kuric – spev, Richard Jajcay – gitara a Oňo Tomčala – bicie. Posledným “prírastkom” je Martin Klačanský – basgitara, ktorý je od skupiny Vidiek len o rok starší. Skupina odohrala nespočetné množstvo koncertov na Slovensku, v Čechách, ale aj v USA, Taliansku, Rakúsku, Maďarsku, Slovinsku, Ukrajine, Írsku a Veľkej Británii, doteraz však nikdy nevystúpila v Srbsku.

program: VIDIEKmiesto: O~art centrum Skalica [Potočná 18, I.poschodie – nad COOP-Jendota]
termín: Sobota 28.03.2026 / 19:00vstupné: predpredaj I.vlna 18€ / II.vlna 23€ / na mieste 25€

KROSSOVER 03 - Marco Bailey
2026-04-04 21:00 - 2026-04-05 03:30 | Myjava, Dolná štvrť 1, Myjava, Slovakia (Slovak Republic)
Máme tu tretie pokračovanie tanečnej party KROSSOVER 03.Sme radi , že Vám môžme doručiť kvalitnú porciu nadupaného soundu!
Na MYJAVU zavíta hviezda elektronickej tanečnéj scény DJ MARCO BAILEY !!! spolu s českým Dj-om Phil Albedo a slovenskými DJ´s ako Dj Miss Rodez , Dj Jeffry Bayker , Dj Chucky a celu párty uzatvorí Dj Arti zo Skalice svojim B-DAY setom !!!
Tešiť sa možete na kvalitný zvuk a perfektné svetelné efekty !

POZOR IBA 200ks VSTUPENIEK !!!
Vstupenky sú v predpredaji od 18 FEBRUARA 2026 Cena: 15€ predpredaj20€ na miestepredpredajné miesta : Kross House – Dolná štvrt 1 MyjavaO – Art Centrum Skalica.

Divadlo - Hra Medlen
2026-04-12 17:00 - 19:00 | O~art centrum, Potočná 250/18, Skalica, 90901, Slovakia (Slovak Republic)
Divadelná hra MEDLEN rozpráva príbeh gbelského objaviteľa ropy Jána Medlena. Ide o prvú dramatickú hru Gbelského ochotníckeho divadla GBELÍK, ktorá vychádza zo skutočných udalostí, keď prostý roľník zmáhaný preludmi, v zdanlivo nelogickom rozhodnutí, predá dom a všetky svoje pozemky, len aby si za utŕžené peniaze kúpil močariny uprostred lesa ďaleko za Gbelami. Jeho pohnútky ostávajú každému záhadou. Teda až do momentu, kedy na svojom novom pozemku objaví ložiská zemného plynu.
Divadelná hra MEDLEN obsahuje prvky komédie aj drámy a napriek tomu, že hra vychádza zo začiatku 20. storočia, jej témy ostávajú aj dnes stále aktuálne.
Predstavenie je vhodné od 12 rokov.

Postavy a obsadenie
Medlen: Igor Juriga, Jozef Kurc
Katka: Katarína Bellayová, Martina Čárska, Katarína Tomašovičová
Mefisto: Ján Hnátek
Felina: Martina Ružičková, Jana Masarová
Joža/Policajt 1: Vladimír Ružička, Ondrej Chocholáček
Štela/Policajt 2: Peter Volek, Radoslav Irša
Hedviga: Katarína Pálenyiková, Marcela Trubirohová, Petra Volková
Gizela: Kristína Kurcová, Liliana Pálenyiková
Scenár: Radoslav Irša
Réžia: Radoslav Irša
Hudba/texty: Matej Vrbňák
Hra Medlen

ZÁHORÁCKÉ kombo (vol. 2)
2026-04-17 20:00 - 2026-04-18 00:00 | O~art centrum, Potočná 250/18, Skalica, 90901, Slovakia (Slovak Republic)
Kámoši, Kámošky a priatelia hudby 🤘,
pokračujeme pre Vás v novom formáte pravidelných podujatí pod názvom
ZÁHORÁCKÉ kombo 🥁🎸🎹🎤
Ide o spojenie vždy dvoch hudobne príbuzných alebo spriatelených skupín zo Záhoria, ktoré u nás v O~čku Skalica vystúpia v jeden večer. Tento formát by sme radi opakovali v pravidelných intervaloch a to najmenej 4x do roka a tým Vám priniesli vaše obľúbené domáce skupiny, vaších kámošov či rodinných príslušníkov na domáce pódium doma na Záhorí v Skalici.
Druhé pokračovanie ZÁHORÁCKÉ kombo odpália skupiny
BEŠTIÁLNA RADOSŤ – skalické pankovo-pivné hudebné združení, ktorá vám zahrá nielen najväčšie hity od Horkýže Slíže
a moravsko-záhorcká punkovica BARIKÁDY Z POPELNIC!!
miesto:
O~art centrum Skalica
(Potočná 18, nad COOP-Jednota I.poschodie)
dátum:
Piatok 17.4.2o26 / 20:00-24:00
vstupné:
6€ (s platbou iba na mieste)

BETONAGE x Rebel Music w/ Creatures (UK) & OB1 (UK)
2026-04-18 20:00 - 2026-04-19 02:00 | O~art centrum, Potočná 250/18, Skalica, 90901, Slovakia (Slovak Republic)
Po úspešnom decembrovom vydaní sa BETONAGE vracia do O-art centra s doteraz najsilnejším medzinárodným line-upom. Tentokrát privítame dvoch rešpektovaných predstaviteľov britskej drum & bass scény, ktorí formovali jej zvuk naprieč dekádami.
Do Skalice po prvýkrát prichádzajú Creatures (UK) a OB1 (UK) — mená, ktoré si vybudovali rešpekt nielen medzi fanúšikmi, ale aj medzi najvplyvnejšími producentmi a labelmi na scéne.
►Creatures si získal pozornosť svojím precíznym, hlbokým a temným zvukom. Jeho produkcia vychádza na etablovaných labeloch ako Overview, Flexout či Dispatch a pravidelne rezonuje v setoch popredných DJov po celej Európe.https://www.facebook.com/creaturesdnbhttps://soundcloud.com/creaturesdnb
►OB1 patrí k veteránom United Kingdom drum & bass scény. Svoju cestu začal už v roku 1994 na londýnskych rádiových staniciach a následne sa stal súčasťou zlatého veku žánru. Ako zakladateľ Rebel Music a spolupracovník legendárnych vydavateľstiev ako Metalheadz, Virus či Valve sa podieľal na formovaní autentického zvuku, ktorý dodnes definuje underground.https://www.facebook.com/RebelMusicHQhttps://soundcloud.com/rebelmusichq
V sobotu 18. 4. 2026 ich privítame v Skalici na ďalšom vydaní BETONAGE. Očakávaj noc postavenú na kvalitnej selekcii, hlbokej atmosfére a zvuku, ktorý presahuje trendy.▬▬▬▬LINE UP:★ Creatures (UK)/ Rebel Music, Dispatch, Flexout, Overview /★ OB1 (UK)/ Rebel Music, Metalheadz /► Jurkess► BETONAGE Djs▬▬▬▬► 18.4.2026Start: 20:00End: 03:00► Miesto:O Art Centrum, Potočná 18, Skalica, Slovakia▬▬▬▬★ Spoluorganizátor: DVERE o.z. ★

MILO KARVAS | krst albumu | & hostia: René Čmarada & S-BLOK
2026-04-24 19:30 - 2026-04-25 01:00 | O~art centrum, Potočná 250/18, Skalica, 90901, Slovakia (Slovak Republic)
“One man, one soul and the unstoppable call of the wilderness for freedom”
“Jeden človek, jedna duša a nezastavitelné volanie divočiny po slobode”. Také je Milove nové album “ALONE IN THE WILD”
Milo Karvas, hudobník a cestovateľ, prichádza predstaviť a pokrstiť svoje nové album “Alone in the Wild”, ktoré je čistým odrazom pocitov z priebehu jeho viac než 4.000 kilometrov dlhej pešej cesty divočinou cez kontinentálny predel Spojených štátov amerických – CDT, vedúci z Mexika cez štáty Nové Mexico, Colorado, Wyoming, Idaho a Montana až do Kanady. Aké je to byť v symbióze s divokou prírodou a vlastným Bytím? A to Milo nazýva slobodou. Všetky tieto pocity Milo pretvára do svojich piesní.Na pódiu ho ako hosť doprevadí hrou na dobro vynikajúci hudobník a multiinštrumentalista René Čmarada a následne zahrá skalická multižánrová kapela S-Blok.
…WILDERNESS IS FREEDOM…
www.milokarvas.comhttps://www.frontman.cz/milo-karvas-jen-jit-byt-alone-wildhttps://www.facebook.com/margemri
Vstupné: 7 eur
*výťažok bude venovaný na podporu rozvoja O~art centra*

BERLIN MANSON + URGES + Dj Hanny
2026-04-25 20:00 - 2026-04-26 02:00 | O~art centrum, Potočná 250/18, Skalica, 90901, Slovakia (Slovak Republic)
Berlin Manson je slovenské post-punkové trio. Ich nekompromisné texty a živé vystúpenia z nich urobili jednu z najvýraznejších kapiel na Slovensku a v Českej republike.
Len za posledné dva roky vydali tri albumy Poor But Sexy, Polámeme svoje ID a Alternative für Disneyland – ich neúnavná kreativita spája punkovú naliehavosť a je priesečníkom polického komentáru s iróniou. Ich hudba vychádza z postindustriálnej reality a spája protest aj párty. Nedávno sa predstavili na festivaloch ako Sziget (HU), OFF (PL), ESNS (NL), Pohoda, Grape a mnohých iných. Časopis Kapitál o nich napísal: „Berlin Manson je dôkazom úplnej slobody žánru, produkcie a postoja, bez snahy prispôsobiť sa vopred danému obrazu alebo zapadnúť.
dátum:
Sobota 25.4.2o26 / 20:00-02:00
miesto:
O~art centrum Skalica
(Potočná 18, 1.poschodie nad COOP-Jednota)
interpréti:
BERLIN MANSON
URGES – https://linktr.ee/urgesprojectDj HANNY – https://www.instagram.com/x._.x.hanny.x._.x
vstupné:
predpredaj 10€

CATASTROFY + LIKE FOOL v O~art centrum
2026-05-01 20:00 - 2026-05-02 01:00 | O~art centrum, Potočná 250/18, Skalica, 90901, Slovakia (Slovak Republic)
CATASTROFY prídu zaťať valašky aj do O~art centra a sekundovať im pri tom budú LIKE FOOL!
Z Temnej strany Malých Karpát prichádza banda, ktorá to drhne už od roku 2005 a za ten čas dokázala spojiť thrash metal, folklór aj humor čiernejší než ich tričká. Po rokoch opäť privítame slovenskú smršť menom Catastrofy v Skalici!
Z Moravy sa dovalí ďalšia kovová vlna, čo si okrem hudby zo sveta s nadhľadom robí srandu rýchlejšie než dvojkopák stíha biť! Pripravte sa na nadhľad, energiu a poriadny metalový výplach – dobre známi LIKE FOOL to rozbalia v O~art centre!
termín: Piatok o1.o5.2o26 / 20:00
miesto: O~art centrum Skalica (Potočná 18 – 1. poschodie)
Predpredaj: 12€
https://o.artcentrum.sk/event/catastrofy-like-fool-v-oart-centrum/

NYTT LAND + VALAR v O~art centrum
2026-05-09 20:00 | O~art centrum, Potočná 250/18, Skalica, 90901, Slovakia (Slovak Republic)
NYTT LAND je jedinečný hudobný projekt pochádzajúci zo Západnej Sibíri, ktorý v sebe spája mystiku starodávnych severných kultúr, tradícií a prírodných zvukov so silným rituálnym nábojom. NYTT LAND vás vezme na cestu cez tundru a mongolské stepi až k škandinávskym fjordom – stačí sa len nechať unášať!
Už od roku 2013 vytvárajú hudbu, ktorá presahuje bežné žánrové hranice, kto sa s hudbou NYTT LAND ešte nestretol, môže očakávať prvotriedny atmosférický zážitok – hudbu, ktorá vás prenesie do iného sveta — hlboké rytmy, šamanistické prvky, silné vokály s hudobnou meditáciou.
Originálne hudobné prevedenie je postavené na tradičných a unikátnych nástrojoch: od talharpy a kantele po lyru a perkusie – viaceré nástroje si kapela vyrába ručne.
Celý koncept je postavený na historických a prírodných témach a unikátnych jazykoch. Originálnej hudbe dominujú chorálne a šamanické vokály, ktoré sa často prelínajú s tradíciami starého severu a tiež s prvkami kehlového (throat) spevu.Samotné texty aj hudba sú inšpirované mýtmi, príbehmi starého sveta, Sibírskou prírodou, ktoré sú odprezentované starými jazykovými formami. Texty sú najmä v staroseverčine a iných archaických či domorodých jazykoch, čím vytvárajú autentickú atmosféru.
NYTT LAND pravidelne vystupujú na rôznych viking, folk a metal festivaloch po celej Európe a ich živé koncerty sú často opisované, ako silný rituálny zážitok. Aktuálne celoeurópske turné “Aba Khan” je venované ich novému rovnomennému albumu, ktoré sľubuje silný umelecký zážitok postavený na tradíciách a hlbokých inšpiráciách prírodou a dávnou kultúrou. Kapela dlhoročne vydáva svoje počiny pod veľkými európskymi vydavateľstvami, ako NAPALM RECORDS, PROPHECY PRODUCTIONS a pod.
Ak máte radi atmosférickú, hlbokú a rituálnu hudbu, ktorá vás dokáže uniesť do sveta mýtov a dávnych tradícií, NYTT LAND je pre vás to pravé. Ich koncert nie je len hudobnou udalosťou — je to cesta cez čas, priestor a kultúru, ktorá osloví milovníkov severského folklóru, ambientu a etnických hudobných zážitkov.
Táto událost je príjemnou povinnosťou pre všetkých fanúšikov skupín ako Wardruna, Heilung, so štýlovým zameraním Nordic Folk, Dark Folk, Ambient, Ritual Folk a podobne…https://www.facebook.com/nyttland
Ako špeciálny hosť vystúpi domáca skupina VALAR, ktorá nám prinesie vystúpenie plné tanca, pri ktorom pivo potečie potokom.
VALAR – hudobná skupina votkaná do bohatej tapisérie stredovekej folkovej hudby, sa môže pochváliť kvintetom talentovaných hudobníkov. Čiastočne venovaný umeniu autentických stredovekých melódií, ich žáner vzdáva poctu žiarivým ozvenám dávnej éry, evokujúcej hromy bitky a bujaré oslavy.Oddanosť Valaru zachovávať a presahovať stredovekú hudobnú tradíciu, vychádza z neochvejnej vernosti krásam dávnych čias a ponúka strhujúcu cestu hudbou, ktorá prenesie divákov do srdca zabudnutej éry. Valar pozýva poslucháčov užiť si nádheru stredovekých melódií a zaručuje, že ozveny ich hudby budú rezonovať v histórii aj v súčasnosti.https://www.facebook.com/valarofficial
miesto:O~art centrum Skalica(Potočná 18, nad COOP-Jednota I.poschodie)dátum:Sobota 9.5.2o26 / 20:00
PREDPREDAJ:1. vlna – 19€ / 2. vlna 21€ / na mieste 25€https://tootoot.fm/sk/events/6996ff24bf688dcffe599a9d

Kurz PRVEJ POMOCI Marek Rafaj
2026-05-12 15:00 - 18:00 | O~art centrum, Potočná 250/18, Skalica, 90901, Slovakia (Slovak Republic)
Pozývame na kurz PRVEJ POMOCI pre verejnosť
Ak chceš mať zručnosti v pri poskytnutí prvej pomoci, alebo sa ďalej zdokonaliť a rozšíriť svoje schopnosti v prípade všeobecnej prvej pomoci ale aj špeciálne u DETÍ a DOJČIAT, tak neváhaj a pridaj sa na tento kurz.
Kurz sa uskutoční v utorok 12.5.2026 o 15:00 u nás v O~art centre Skalica pod vedením lektora Ing. Mgr. Mareka Rafaja, ktorý má dlhoročné skúsenosti s výučbou prvej pomoci pre profesionálne zložky IZS, kurz je akreditovaný Ministerstvom zdravotníctva SR a po jeho absolvovaní získava účastník certifikát spôsobilej osoby poskytnutia PRVEJ POMOCI.
Kurz je určený pre každého kto chce pomôcť, pre rodičov a budúcich rodičov, ale aj starých rodičov, trénerov a opatrovateľov.
Naučiť a zdokonaliť sa môžeš v KPR – resuscitáciu dospelých ale aj detí v základných a okamžitých postupoch pri následkoch šoku po úraze, dusenia, krvácania či popálenín.
Tieto Tvoje schopnosti môžu niekedy pomôcť inému človeku, či príbuznému zachrániť to najcennejšie čo máme, zdravie či život.
miesto: O~art centrum Skalica [Potočná ulica 18, I.poschodie nad potravinami COOP_Jednota]
kedy: utorok 12.5.2026 // 15:00 – 18:00 hod. (3 hodiny)
lektor: Ing., Mgr. Marek Rafaj, tel: +421/ 948 599 190, mail: marekrafaj@gmail.com (profesionálny hasič a lektor)
za koľko: 25 €
registrácia: pomocou QR kódu v grafike, alebo na uvedený mail: marekrafaj@gmail.com

SLOBODNÁ EURÓPA v O~art centrum Skalica
2026-05-16 19:30 | O~art centrum, Potočná 250/18, Skalica, 90901, Slovakia (Slovak Republic)
Slovenská punk-rocková legenda SLOBODNÁ EURÓPA po svojich tradičných a obľúbených koncertoch v legendárnej ORLOVNI mieri aj do nášho nového O-art centra Skalica.
SLOBODKU asi netreba svojim fans či ostatnej verejnosti veľmi predstavovať. Vo svojej už dlhé roky pevnej zostave Whisky (Miloslav Láber) – spev, Sveťo (Svetozár Korbeľ) gitara, Tuleň (Tomáš Vojtek) – bicie, Peťo (Peter Bálik) gitara, Rasťo (Rastislav Gore) – basa, nám naservírujú kultové skladby ako Podvod, Unavený a zničený, Relatívny pokoj, Analýza dokázala hovno, Som ten a ďalšie.
Zábava bude 100%, ako chalanov poznáme a ako si to vedia so svojimi fanúšikmi užiť a zabaviť ich.
Tešíme sa aj my a veríme, že náš nový priestor SLOBODKA pokrstí poriadne punkovo, hoblúúúúj – pogo_
program: SLOBODNÁ EURÓPA
miesto: O~art centrum Skalica
[Potočná 18, I.poschodie – nad COOP-Jendota]
termín: Sobota 16.05.2026 / 19:30
vstupné: predpredaj I.vlna 18€ / II.vlna 23€ / na mieste 25€

LOCAL LIST [vol.2]
2026-05-29 20:00 - 2026-05-30 02:00 | O~art centrum, Potočná 250/18, Skalica, 90901, Slovakia (Slovak Republic)
Druhé pokračovanie LOCAL LISTu _ Dj´s [vol.2] bude mať aj hosťa a to nie hociakého, ale matadora slovenskej tanečnej hudby Dj a producent MILOSA z Bratislavského lalelu LEPORELO. Okrem klasických Dj aktivít bol tvorcom a moderátorom rozhlasovej tanečnej relácie Leporelo_FM.
Zahrá nám svoju klasickú selekciu v prieniku medzi minimáltechnom a housom a nepredvídateľnými polohamy pre ucho aj náročného clubera.
𝐅𝐞𝐳𝐨𝐲 𝐚𝐤𝐚 𝐁𝐚𝐥𝐭𝐚𝐳𝐚𝐫
sa pohybuje v elektronickej hudobnej scéne viac ako 20 rokov. Začínal v legendárnom U-clube v Bratislave a odvtedy prešiel väčšinou slovenských klubov, zahral na festivaloch Pohoda a Grape a spolu s Milosom a Skankom moderoval rozhlasovú reláciu **Leporelo FM** — priestor venovaný novej vlne techna, housu a elektra.
Jeho sety sa pohybujú na priesečníku minimálneho techna a housu s občasnými výletmi do elektra — hudobne konzistentné, ale nikdy predvídateľné. V poslednom čase rozšíril svoju činnosť o vlastnú produkciu: vydal EP a niekoľko trackov na labeli **Leporelo**
𝐌.𝐎𝐰𝐢𝐭𝐬𝐜𝐡
si v roku 2008 kúpil svoje prvé gramofóny – čerstvo po návrate z Berlína, kde ho rok strávený v hlavnom meste hlboko ovplyvnil hudobne. To, čo začalo ako inšpirácia, sa rýchlo zmenilo na vášeň.
V nasledujúcich rokoch bol aktívnym členom dvoch dnes už legendárnych DJ crew: JTT a OFF. S nimi aj sólovo hral v mnohých kluboch a na párty na Slovensku a v Česku, kde spoluformoval undergroundovú scénu.
Jeho sound sa pohybuje medzi minimal techno, deep house a tech house – hypnotický, ťahavý, hlboký.
Po dlhšej pauze je opäť späť na scéne. Oplatí sa tešiť.
𝐓𝐡𝐞_𝐀𝐧𝐝
K vinylu sa prvýkrát dostal ešte na strednej — niekedy v minulom storočí — keď rave a underground ešte niečo znamenali. Žiadna estetika. Žiadna póza. Len surová kultúra.
Začínal s technom, prebehol vlnou minimalu, house, disca a deep house — nie preto, aby držal krok s dobou, ale preto, že ho zvuk jednoducho ťahal ďalej.
Jeho sety dnes oscilujú niekde medzi analógovou hrejivosťou, acidovou drsnosťou, breakami a starostlivo vykradnutými klenotmi progressive, tech, psytrance/goa kultúry z 90-tych rokov, naservírované pre štýlovú mládež™ — s občasnými výletmi späť ku koreňom Detroitu a Chicaga pre tých, čo vedia.
V súčasnosti člen Sofa DJs a rezident Nu Spirit baru v Bratislave, vo zvyšnom čase experimentátor s (high-end) dj audio hardvérom pod značkou Carrotary.
𝐑𝐞𝐧𝐞́ 𝐅𝐢𝐬̌𝐞𝐫
z krásnej Barcelony k nám do O~čka dorazí a celú party zaháji skalický rodák René Fišer.
House groovy a vibe Barceloskych kluboch ako La Terrazza, Imperial Bcn, Royal Palace Bar, Generator, MOOG kde hráva, sa bude pokúšať navodiť aj u nás 😉
Jeho sound je plný španielského vibu, ktorý je známy najmä v kluboch na Ibize, v kombinácií žánrov funky house, deep house a tech-house.
𝗜𝗡𝗙𝗢:
dátum: Piatok 29.o5.2o26 / 20:00
miesto: O-art centrum Skalica [Potočná 18, I. poschodie]
vstupné: 8€ [predpredaj aj na mieste]

ZÁHORÁCKÉ kombo [vol.3]
2026-06-05 20:00 - 2026-06-06 00:01 | O~art centrum, Potočná 250/18, Skalica, 90901, Slovakia (Slovak Republic)
Tretie pokračovanie prezentácie lokálnych skupín ZÁHORÁCKÉ_kombo [vol.3] obstaráju Gbelské zoskupenie SANCHEZ AMSTERDAM a Seničania BRIAN FREEMAN.
Do Skalickeho O~čka prinesú hudbu na základoch rocku a popu ale aj elektra a fuky s pozitívnym vibe a inštrumentálnou zručnosťou skúsených interpretov a zároveň skupín, ktorých lídri 😎 vedia čo chcú svojému poslucháčovi ponúknuť 😉
SANCHEZ AMSTERDAM je slovenská pop/electro-rocková kapela z Gbiel na Záhorí okolo duše celého projektu speváka, basáka a textara Dávida Mmaniačka, ktorá vznikla už v roku 2013 po transformácii pôvodnej skupiny The Reflex zo ZUŠ v Gbeloch.
Kapela sa postupne vyprofilovala ako jedna z najvýraznejších hudobných skupín zo Záhoria.
Ich tvorba kombinuje rock, elektroniku, pop-rock a miestami aj atmosferu 80’s.
Kapela veľký úspech dosiahla víťazstvom v súťaži Košický zlatý poklad 2021 so skladbou Motýle.
_ _ _
BRIAN FREEMAN je umelecké meno hudobníka Branislava Fojtlína zo Senice.
Ide o sólový autorský projekt, ktorý sa pohybuje medzi power popom, funky a gitarovou pop-rockovou hudbou.
Hrá výhradne vlastnú tvorbu známu energickými koncertmi, humorom a spontánnym vystupovaním.
Kapelu tvoria ďalší dvaja ostrieľaní Senický hudobníci a to bubeník Peťo Klvač, multiinštrumentalista Jaro Závodský.
_ _ _
základné údaje >>>
● O~art centrum Skalica [Potočná 18, I.poschodie]
● Piatok 5.6.2o26 // 20:00
● vstupné: 6€ (iba na mieste)

MEDIAL BANANA + hostia v O~art centre
2026-06-06 20:00 - 2026-06-07 02:00 | O~art centrum, Potočná 250/18, Skalica, 90901, Slovakia (Slovak Republic)
Ikona slovenského reggae MEDIAL BANANA prichádza prvýkrát na klubový koncert do Skalice a to k nám do O~art centra.
Ridding Show v zostave spev & rap Pokyman & Erik Šulc a Sveťo aka Dj Simple Sample Ťa 100% roztancujú a rozospievajú. Bude reggae, bude rap, trap, ska ale hlavne veľa & veľa pohodovej, pozitívnej energie, lásky a neopísateľný vibes_
Nenechaj si ujsť tento večer a príd sa zabaviť, lebo zábava bude zaručená 😉
Celý večer odpáli náš skoro domáci @ronaldweedman a to aj s tanečníčkami @choreofactory a chrbát celej party budú držať páááni Dj´s @ssmpl & @selecta_skandyman.
Zapisuj si teda ,,magic,, dátum Sobota o6.o6.2o26 a vidíííme sa_
Jeááá a samozrejme uchmatni si najvýhodnejšie vstupné v prvej limitovanej vlne predpredaja iba za 13€
program: MEDIAL BANANA & Ronald Weedman & Dj´s Simple Sampl a Selecta_Skandyman
kde: O~art centrum Skalica [Potočná 18 / I.poschodie]
kedy: Sobota 6.6.2026 / 20:00 – 02:00
vstupné: predpredaj I.vlna 13€ & II.vlna 15€ & na mieste 😉

Prednáška o BYLINKÁCH _ Dúška Čajovňa POHODA Senica
2026-06-11 18:00 - 20:30 | O~art centrum, Potočná 250/18, Skalica, 90901, Slovakia (Slovak Republic)
Pozývame na prednášku o čajových bylinkách _ spojenú s ochutnávkou čajov z nich od čajovníčky Dúšky z čajovne POHODA Senica ~
Dúšku a jej čajovňu, ako aj jej skúsenosti a vzťah k čaju, životnú cestu, postoj, pohodu a pokoru už sme mohli spoznať u nás na Jaro pri jej prednáške o klasický čajoch, príprave a ochutnávke a bolo to veľmi príjemné, obohacujúce a upokojujúce stretnutie.
Prednáška sa bude bylinkách venovať naozaj zoširoka a komplexne >>>
Kedy a Aké bylinky vlastne zbierať a možno aj Kde ;]No a hlavne na čo všetko_ _ _Nielen na čaj, ale aj na varenie, ako liečivo, a čo všetko nám vedia a môžu bylinky dať z hľadiska podpory zdravia fyzického ako aj psychického ♤♡♤
A už teraz vieme, že toto stretnutie sa bude niesť na rovnakej vlne POHODY a oddanosti jej krásnemu poslaniu upokojovať ľudskú myseľ prostredníctvom byliniek _ čaju a jeho pozitívnych účinkov.
Tešíme sa na Vás ♡
miesto:O~art centrum Skalica _ Potočná 18 [I.poschodie]termín:Štvrtok 11.o6.2o26 || 18:00vstup s ochutnávkou: 6€

ŠTUDENTSKÁ_party # Raoner & Dreyv3e _ Maty Drion
2026-06-13 20:00 - 2026-06-14 02:00 | O~art centrum, Potočná 250/18, Skalica, 90901, Slovakia (Slovak Republic)
𝗥𝗮𝗼𝗻𝗲𝗿 & 𝗗𝗿𝗲𝘆𝘃𝟯𝗲
sú 17-ročný rapperi zo Záhoria, ktorý sa hudbe venujú už viac ako 3 roky. Raonerov prvý projekt, Singel „Ukaž“, mu pomohol dostať sa viac do povedomia poslucháčov a spolu s Dreyv3em následne založili rapové zoskupenie Big Boobs Records.
Vo vydaní majú 2 pesničky ale na koncerte chcú zahrať dosť nevidanej hudby ktorá výjde na Raonerovej doske – „Queue“ 1.8. . Taktiež spolupracovali so zahraničnými známimi producentami ako je napríklad Tal6y.
Hudbe sa venujú na plno a dávajú do nej 100%. Rozpravaju o tom ako sa dostávajú z „ulice“ až na vrchol o spoločenských a politických témach. Žánre na ktoré sa špecializujú sú trap, drill a z malej časti pop. Vec ktorá ich vystihuje je úprimnosť na socialných sietiach alebo aj naživo a príjemná pozitívna energia.
𝐌𝐚𝐭𝐲 𝐃𝐫𝐢𝐨𝐧
je 20-ročný rapper zo Záhoria, ktorý sa hudbe venuje už viac ako 5 rokov. Jeho prvý projekt, EP „Zlatý & Mladý“, mu pomohol dostať sa viac do povedomia poslucháčov a spolu s Marzoo následne založili rapové zoskupenie DIGNO.
Medzitým vydal mixtape „Much Love, OFF“, na ktorom spolupracoval s producentmi ako GcoDekartin, F1lthy či ProdTymo. Na svojom konte má aj zahraničné spolupráce vrátane featuringu z Nemecka (Mistelbach).
Hudbe obetuje maximum — do trackov vkladá vlastné príbehy, emócie a zážitky, ktoré sú neoddeliteľne späté s jeho menom. Vo svojej tvorbe prepája trap, deep house aj dancehall a vytvára vlastný zvuk, ktorý balansuje medzi energiou, atmosférou a autenticitou.
+ Dj disco 🎛~🎧
Sobota 13.o6.2o26 20:00||02:00
O~art centrum Skalica
[Potočná 18, I.poschodie]
vstupné & predpredaj: 6 €

MŇÁGA a ŽĎORP v O~art centre
2026-06-26 19:00 - 23:30 | O~art centrum, Potočná 250/18, Skalica, 90901, Slovakia (Slovak Republic)
Skupinu MŇÁGA a ŽĎORP 🍎~🍐netreba pre veľa Vás asi ani predstavovať, ale len pre poriadok – začneme tou najčerstvejšou a to že MŇÁGA bola ocenená ako najlepšia skupina roku na Ceny ANDEL 2025 _ gratulujeme 👏👏👏
No a klasika > 39. rokov na scéne, Valmez ⛰️, nové album 📀 po 7 rokoch Hoříš? Hodím!
A stále podstivy alternatívny-rock s inteligentnými a vtipným textami na čele s charizmatickým frontmanom, textárom a supr človekom Petrom Fialom 🤙.
No a veľa veľa osvedčených hitoviek a skladieb ako Hodinový hotel, Písnička pro Tebe, I Cesta Může Být Cíl a ďalšie čo doslova zludoveli, ktoré si spoolu so skupinou užijeme, zaspievame a aj zatancujeme 🕺~💃_
Bude to sqvelé ❤️‍🔥a už sa veľmi tešíme na MŇÁGU ✌️ ale aj Vás ľudia 😉
program: MŇÁGA a ŽĎORP
miesto: O~art centrum Skalica
[Potočná 18, I.poschodie – nad COOP-Jendota]
termín: Piatok 26.06.2026 / Dvere 19:00 hod. & Koncert 20:15 hod.
vstupné: predpredaj I.vlna 18€ / II.vlna 23€ / na mieste 25€

INTERNAL BLEEDING (US) - MELANCHOLY PESSIMISM - DEHYDRATED
2026-08-25 19:00 - 22:30 | O~art centrum, Potočná 250/18, Skalica, 90901, Slovakia (Slovak Republic)
Priatelia, koncom leta sa pripravte na poriadnu dávku brutálneho death metalu! Do O~art centra prichádza legenda newyorskej extrémnej scény, priekopníci slamu a nekompromisnej tvrdosti – INTERNAL BLEEDING! Kapela, ktorá už takmer 30 rokov úraduje na čele extrémneho metalového undergraundu. Pripravte sa na ťažké riffy, drvivé tempo a absolútnu energiu.Ich jedinečný štýl, miešajúci brutálny death metal s dunivými hardcorovými groovmi, ovplyvnil stovky kapiel po celom svete. Termín ‚slam‘ zaviedli už začiatkom roku 1992, aby pomenovali vlastnú hudbu – a odvtedy bez milosti decimujú pódia po celom svete.Devastácia, ťažké riffy, pomalé drvenie aj neľútostné tempo. Pripravte sa na tlak, ktorý vás zatlačí do zeme. Toto nebude koncert. Toto bude zhudobnená demolícia!
Po boku legendárnych INTERNAL BLEEDING sa v O art centre predstaví aj veľmi obľúbená stálica českej extrémnej scény – MELANCHOLY PESSIMISM! Kapela je vo výbornej koncertnej forme a pripravená potvrdiť, prečo patrí medzi ikony nielen na domácej death/grindovej scéne!
Nebude chýbať ani slovenská death metalová legenda – DEHYDRATED! Kapela, ktorá už od roku 1991 patrí k pilierom domácej extrémnej scény, prichádza potvrdiť, prečo si za desaťročia vybudovala rešpekt nielen doma, ale aj ďaleko za hranicami Slovenska. Čakajte nekompromisný death metal, poctivú brutalitu a energiu, ktorá nenechá nikoho chladným!
Koncert sa uskutoční za podpory mesta Skalica.
Vstupné:1. vlna 16.50€ (do konca júna)2. vlna 18.50€ Na mieste 21€
Predpredaj: https://tootoot.fm/cs/events/69c022a7964db90ab8fc2ff0

MUSIC PIKNIK PLAZA 2026
2026-08-28 15:00 - 2026-08-29 23:00 | Námestie slobody, Námestie slobody 8, Skalica, Slovensko, 90901, Slovakia (Slovak Republic)
Po ročnej prestávke sa môžete tešiť na návrat free rozlúčky s letom pod názvom MUSIC PIKNIK PLAZA _
Tento stále obľúbenejší formát denného eventu prinesie ďalšie pokračovanie tejto populárnej open air party, ktorá sa uskutoční opäť na našom krásnom a historickom Námestí slobody v Skalici, ktoré je na podobný event, ako stvorené 😉
Osvedčený formát dvojdňového eventu ostáva, kedy Piatok bude patriť hudobným skupinám a otvorenom diskusnom slote zameranom na kultúrne dianie v regióne a v malých mestách s regionálnymi organizátormi.
Sobota bude patriť koreňom týchto akcií v podobe viacerých regionálnych Dj´s.
Pamätáme aj na naše deti, ktoré sa môžu tešiť na detské divadelné predstavenie divadla Na Hojdačke.
Ako to tak býva, dobrý piknik sa nezaobíde bez kvalitného pitia a chutného jedla, ktoré Vám zabezpečia naši lokálny partneri O~art centrum Skalica, pivovar ŠPICER, MONÁDA bistro Senica, HAFANANA – streetfood, KOLONIÁL Coffee a vinárstvo KOHÚT.
Ani tento rok nebude chýbať detská zóna a pre zábavu budú k dispozícii hracie stoly a hry, pieskovisko a kreatívne maľovanie.
Taktiež zopakujeme kreatívny grafity jam s ukážkou a workshopom techniky a umeleckého sprejovania.
Tiež nebude chýbať aj malá športová zóna BAR-BAR Skalica.
Vítaní sú aj Vaši štvornohí zvierací priatelia, ktorý budú mať neobmedzený pohyb v celej zóne podujatia.
Príďte si do Skalice užiť aspoň na jeden víkend v roku závan aktuálneho Stredomoria so svojou ľahkosťou bytia, hudby, pohody a radosti zo života a pikniku.
Piatok 28.8. II 15:00-22:00
bands
● 15:00 RAONER
● 16:30 Katarí ZIMA a JARO
● 18:00 diskusny slot ~ kultúra v regióne a v malých mestách
● 19:30 DŽES A HRÚZA
● 21:00 OZVENY
Sobota 29.8. II 13:00-23:00
Dj´s
● 13:00 Ján Janek
● 14:00 ARTI jr.
● 15:00 _ _ _
● 16:00 M. OWITSCH
● 17:00 detské divadelné predstavenie DIVADLO NA HOJDAČKE
● 18:00 _ _ _
● 19:00 NEUSANF
● 20:00 HOLD
● 21:00 Peter Novak
● 22:00 BOLEK
Za podporu podujatia ĎAKUJEME nadácii e.SK, mestu Skalica a ReklamaRangl, ako aj ostatným partnerom a podporovateľom.
Na celé podujatie je VSTUP VOĽNÝ.
Ak by ste nás chceli podporiť, v stánku O~art centra bude možnosť prispieť dobrovoľným príspevkom
ďakujeme DVERE o.z a podporovateľom.

HUDBA MEDZI HRADBAMI 2026 - piatok
2026-09-18 20:00 - 2026-09-19 01:00 | O~art centrum, Potočná 250/18, Skalica, 90901, Slovakia (Slovak Republic)
𝐇𝐔𝐃𝐁𝐀 𝐦𝐞𝐝𝐳𝐢 𝐇𝐑𝐀𝐃𝐁𝐀𝐌𝐈 𝟐𝟔 je späť ~Tento úspešný a obľúbený formát klubového festíku ešte z čias ORLOVNE počas SKALICKÝCH_dní sa vracia do našich nových priestorov 𝙊~ 𝒂𝙧𝒕 𝒄𝙚𝒏𝙩𝒓𝙪𝒎 𝑺𝙠𝒂𝙡𝒊𝙘𝒂Už teda nie pod, ale v mierne upravenom názve MEDZI HRADBAMI – a samozrejme, že s HUDBOU ;]
𝐏𝐢𝐚𝐭𝐨𝐤 𝟏𝟖.𝐨𝟗.𝟐𝐨𝟐𝟔nás čaká rozmanitá nálož aktuálnej aj legendárnej a zaujímavej slovenskej hudby >>>
☆ 𝐓H𝐄 𝐂U𝐑L𝐘 𝐒I𝐌O𝐍☆ 𝐋̌A𝐇K𝐀́ 𝐌Ú𝐙A☆ E𝐃Ú𝐕 𝐒Y𝐍
A aby toho nebolo málo…tanečná 𝐒𝐨𝐛𝐨𝐭𝐚 𝟏𝟗.𝐨𝟗.𝟐𝐨𝟐𝟔 bude patriť obľúbenému formátu našej spriaznenej crew a drum&bass party BETONAGE ~[𝘵𝘦𝘯𝘵𝘰 𝘦𝘷𝘦𝘯𝘵 𝘣𝘶𝘥𝘦 𝘱𝘰𝘴𝘵𝘰𝘷𝘢𝘯𝘺́ 𝘶𝘻̌ 𝘤̌𝘰𝘴𝘬𝘰𝘳𝘰 𝘴𝘱𝘰𝘭𝘰𝘤̌𝘯𝘦 𝘤𝘦𝘻 𝘴𝘵𝘳𝘢́𝘯𝘬𝘺 𝘉𝘌𝘛𝘖𝘕𝘈𝘎𝘌 𝘢 𝘖~𝘢𝘳𝘵 𝘤𝘦𝘯𝘵𝘳𝘶𝘮]
☆ Dva dni ~ Dve nálady ~ Jedny hradby ☆
~ 𝐇𝐔𝐃𝐁𝐀 𝐦𝐞𝐝𝐳𝐢 𝐇𝐑𝐀𝐃𝐁𝐀𝐌𝐈 𝟐𝟔 ~

☆ 𝗧𝗵𝗲 𝗖𝗨𝗥𝗟𝗬 𝗦𝗜𝗠𝗢𝗡vlastným menom Simon Štubniak, je 26-ročný slovenský spevák, autor a producent z Bratislavy. Vo svojej hudbe prepája indie-pop, elektroniku a výrazný autorský rukopiss originálnym a nezameniteľným hlasovým prejavom.Rok 2026 prináša Simonovu doposiaľ najaktuálnejšiu hudobnú kapitolu. Album 26 vyšiel symbolicky26. 6. 2026 a na Slovensku ho po prvýkrát predstavil v Bratislave v klube Faust v novom koncertnomlive sete. Album stavia na Simonovom charakteristickom zvuku a zároveň ukazuje jeho schopnosť prirodzene prepájať rôzne hudobné svety. Prvý singel z albumu vyšiel pod názvom Sopka. Medzi výrazné spolupráce patrí singel Panda, ktorý nahral s českým interpretom Mat213 a doplnil ho tematickým videoklipom. Na albume ďalej spolupracujú Raylab, Mifes alebo Yael v skladbe Povedz kolko x. Ďalšou pripravovanou novinkou je videoklip k piesni Fruktóza.Medzi najvýraznejšie a najúspešnejšie skladby patria >>>spolupráca so skupinou FALLGRAPP & feat. The Curly Simon – na skladbe ,,Keď padal sneh,, s až 1 712 000 prehraní na Spotify, ako aj v skladbách s JANOU KIRSCHNER ,,Letní blázni,, s 539tic prehraní, alebo s KATARZIOU v skladbe ,,Choď už domov,, so skoro 600tis. Prehraniami.

☆ Ľ⩓⧦ҜÁ ⨇Úꙃ⩓vznikla v roku 1984 a patrí medzi výrazné mená československého undergroundu a pionierov industriálnej hudby.Od surového gitarového industriálu sa postupne prepracovala k temnej elektronike, experimentu, minimalistickým a rituálnym polohám. Počas viac než 40 rokov na scéne vydala množstvo albumov a koncertovala doma aj na významných európskych festivaloch – Castle Party, Gotik Treffen, Brutal Assault, Menuo Juodaragis a ďalších.Charakteristický zvuk, slovenský vokál, výrazná vizuálna stránka a atmosféra, ktorú si s Ľahkou Múzou jednoducho nespletiete.Ľahká Múza je surová, hypnotická, temná a stále živá.
www.lahkamuza.nethttp://lahkamuza.bandcamp.comhttps://open.spotify.com/artist/0t6ZnEUXzpAivPi9fbdrm1…https://www.youtube.com/watch?v=YSpajimVYtE…

☆ 𝔈𝔇𝔘́𝔙 𝔖𝔜𝔑,,aka červené oči & najsmutnejší rapper,,Edúv Syn je pseudonym v Prahe žijúceho slovenského výtvarníka a hudobníka Mateja Mysloviče. Jeho korene siahajú do punkovej a hardcore scény, čo sa výrazne premieta aj do jeho tvorby. K plnej realizácii jeho potenciálu však pomohli až temné trapové beaty a absolútna nezávislosť od žánrových pravidiel. Edúv Syn je trapový básnik, ktorý robí slovnú inventúru všetkého, čo sa nezmestilo do bežného života. Vo svojich introspektívnych textoch sa otvorene venuje témam duševného zdravia, depresií, existenciálnych kríz či spoločenskej kritiky, ktoré prezentuje v pevnom prepojení so stavom dnešnej spoločnosti. Nečakajte však žiadny xanaxový emo-rap ani pátos, ale surovú a úprimnú výpoveď človeka, ktorý odhaľuje temnotu v celej jej deštruktívnej kráse. Hudba tu často funguje ako forma terapie – temno, ktoré môžeme všetci zdieľať. Matej nenasleduje trendy, kráča vlastnou originálnou cestou a dlhodobo spolupracuje s najzaujímavejšími projektmi na domácej undergroundovej SK/CZ scéne. Svoju nekompromisnú umeleckú tvár a žánrovú flexibilitu potvrdzuje aj na novom albume Levý král, kde hudobne spolupracoval s producentmi Matejom Turcerom a Patrikom Nagym. Búra všetky doterajšie žánrové mantinely a túla sa ulicami ako divoký pouličný kocúr. Vedľa špinavého undergroundového trapu tu nájdete nečakane aj post-rockové gitary, psychedelický road-movie track Meteorit z marockej púšte, punkové mini skity, aj klavírne úlety, na ktorých sa podieľal súčasný skladateľ Richard Grimm. Na albume sa navyše zišla silná zostava hostí – od legendárneho Huga Toxxxa, cez Fobia Kida až po Cringe Princea.

miesto: O~art centrum Skalica [Potočná 18, I.poschodie] termín: Piatok 18.o9.2o26 II 20:00-02:00 vstupné: 13€ predpredaj // 16€ na mieste

CRUADALACH + RAMCHAT + support v O~art centre
2026-10-23 19:00 - 23:30 | O~art centrum, Potočná 250/18, Skalica, 90901, Slovakia (Slovak Republic)
Na október pripravujeme koncert, ktorý sa bez preháňania dá označiť za výnimočný. V slovensko-moravskom pohraničí na pódiu O~Art centra vystúpia CRUADALACH & RAMCHAT!!
Po pätnástich rokoch aktívneho pôsobenia ukončili CRUADALACH svoju činnosť v roku 2021. Mnohí fanúšikovia boli presvedčení, že príbeh tejto výnimočnej kapely sa definitívne uzavrel.
V roku 2026 však prišiel impulz od zakladajúceho člena Datla, ktorý sa rozhodol vrátiť CRUADALACH na koncertné pódiá – nie ako pravidelne koncertujúcu kapelu, ale len pri niekoľkých výnimočných príležitostiach. O to cennejšie je, že sa kapela predstaví v pôvodnej koncertnej zostave, ktorá spolu naposledy vystúpila ešte v roku 2016.
Veľmi nás teší, že prvou z týchto exkluzívnych zastávok bude práve O~art centrum Skalica!
Ak existuje kapela, ktorú nemožno opísať jedným žánrom, sú to práve CRUADALACH. Ich hudba prirodzene prepája melodický metal, moderné metalové prvky, folkové motívy a netradičné nástroje do osobitého zvuku, ktorý si počas rokov získal fanúšikov ďaleko za hranicami Českej republiky.
Druhým headlinerom večera nebude nikto iný, ako známa slovenská metalová formácia RAMCHAT!
Kapela patrí k rešpektovaným menám slovenskej metalovej scény. Vo svojej tvorbe prirodzene prepája prvky pagan a black metalu s melodickým death metalom a atmosférickými folkovými motívmi, pričom si počas rokov vybudovala vlastný, ľahko rozpoznateľný hudobný rukopis.
Neoddeliteľnou súčasťou tvorby RAMCHAT sú texty v slovenskom jazyku, ktoré čerpajú zo slovanskej mytológie, pohanskej tradície, historického dedičstva a nadčasových tém spätých s prírodou, slobodou a vnútornou silou človeka. V spojení s emotívnou hudbou vytvárajú silnú atmosféru, ktorá naplno vyniká práve na koncertoch.
CRUADALACH a RAMCHAT predstavujú dve rozdielne podoby súčasnej metalovej tvorby. Jedni stavajú na žánrovej pestrosti a nečakaných hudobných kontrastoch, druhí na sile slovanských motívov, atmosfére a emotívnej výpovedi. Spoločným menovateľom oboch kapiel je originálny rukopis, poctivé muzikantské remeslo a koncerty, ktoré v poslucháčovi zanechajú viac než len „hlasný“ zážitok.
Line-up ešte nie je kompletný a už čoskoro odhalíme ďalšie meno, ktoré doplní jednu z najzaujímavejších klubových akcií tejto jesene.
Koncert sa uskutoční za podpory mesta Skalica.
Začiatok: 19:00 hod.

Vstupné: 1. vlna 16€
Predpredaj:https://tootoot.fm/cs/events/6a579c03ad45dead5cd3b577

ČAD - NEP!ČUJ A HRAJ TOUR 2026
2026-11-14 19:30 - 23:30 | O~art centrum, Potočná 250/18, Skalica, 90901, Slovakia (Slovak Republic)
Nadávať a vzdať sa dokáže každý!
Preto ČAD vyráža na nakopávacie turné! Aby podporili seba aj teba! Tak sa do toho daj, dojdi a hlavne: Nep!čuj a hraj!
ČAD zároveň oslávi aj 20 rokov legendárneho albumu Psia krv, zahrá úplne nové skladby a aj staré hitovky. Na koncerte vystúpia aj spolubojovníci TALEBRINGER, doom metalisti z Bratislavy, temní maturanti a nadšení muzikanti.

Vidíme sa v O~art centre!
Cenu lístkov je nastavená na 2 vlny. Prvá je za 12eur do konca Augusta! Potom sa to zvýši na 15eur.
Začiatok: 19:30 hod.
Predpredaj: https://www.ticketlive.sk/sk/event/cad-nepicuj-a-hraj-tour-skalica-14-11-2026

VENTOFU tour ~ VENTOLIN & FVLCRVM - Skalica
2026-11-21 20:00 - 23:59 | O~art centrum, Potočná 250/18, Skalica, 90901, Slovakia (Slovak Republic)
Na Jeseň 2026 spoja svoje sily VENTOLIN a FVLCRVM, dve výrazné osobnosti súčasnej českej a slovenskej elektronickej scény.
Ventolin, vlastným menom David Doubek, je známi svojimi živelnými koncertmi postavenými na syntetizátoroch, drum machines a osobitnom performance. Výrazne na seba upozornil albumami ako Totem alebo Vitajte a skladbami „Disco Science“, „MHD“ a „Když jedu z hub“. FVLCRVM, aka Pišta Kráľovič, patrí k rešpektovaným slovenským producentom, spevákom a Dj_om, ktorí prirodzene prepájajú elektroniku, pop i klubovú vizuálnu estetiku. V roku 2025 vydal dlho očakávané debutové album EEST.
Ich spoločná história pritom siaha výrazne ďalej – už v roku 2009 vyrazili na spoločné turné so svojimi skupinami Kazety a The Uniques, v ktorých vtedy pôsobili. Po rokoch sa tak znovu stretávajú na jednom pódiu, tento krát ako sólo producenti s vlastným nezameniteľným zvukom. Dôležitou súčasťou vystúpení oboch umelcov je vizuálna stránka ich gigu a to > špeciálne svetelné efekty, videoprojekcia a premyslená scénografia, ktorá ich hudbe dodáva ďalší fyzický rozmer. A pretože podobná stretnutia málokedy zostávajú iba u koncertu, je možné, že ešte pred samotným turné dorazí i spoločný release.
VENTOLIN
https://www.ventolin.cz
https://www.facebook.com/ventolincz
https://www.instagram.com/ventolin_ofc
https://www.youtube.com/@ventolinlive
https://open.spotify.com/artist/68ECyg9qJD1yjHqC4yK40S?si=Y0E-t4kJSeu1gs8DUThDHA
FVLCRVM
https://www.fvlcrvm.com
https://www.facebook.com/fvlcrvm
https://www.instagram.com/fvlcrvm
https://www.youtube.com/fvlcrvm
https://open.spotify.com/artist/7AjItKsRnEYRSiBt2OxK1y?si=iv10FEygT1-OLTHXycL-lw
● predpredaj [early birds] 30ks = 13€
● predpredaj = 16€
● na mieste = 18€
